На основу члана 123. тачка 3. Устава Републике Србије, а у вези са чланом 3. став 1. тачка 16) Закона о сточарству („Службени гласник РС”, бр. 41/09, 93/12 и 14/16) и чланом 8. Закона о буџету Републике Србије за 2020. годину („Службени гласник РС”, бр. 84/19, 60/20 – др. пропис, 62/20 – др. закон и 65/20 – др. закон) и члана 17. став 1. и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**о изменама Уредбе о утврђивању Програма финансијске подршке пољопривредним произвођачима кроз откуп тржишних вишкова товних јунади у отежаним економским условима услед пандемије COVID-19 изазване вирусом SARS-CоV-2**

Члан 1.

У Уредби о утврђивању Програма финансијске подршке пољопривредним произвођачима кроз откуп тржишних вишкова товних јунади у отежаним економским условима услед пандемије COVID-19 изазване вирусом SARS-CоV-2 („Службени гласник РСˮ, бр. 113/20, 115/20 и 118/20), у Програму финансијске подршке пољопривредним произвођачима кроз откуп тржишних вишкова товних јунади у отежаним економским условима услед пандемије COVID-19 изазване вирусом SARS-CоV-2, у глави III. КОРИСНИЦИ И НАМЕНА СРЕДСТАВА у ставу 1. тачка 1) речи: „до 30. октобра 2020. годинеˮ замењују се речима: „до 20. новембра 2020. годинеˮ.

У глави V. НАЧИН РЕАЛИЗАЦИЈЕ ПОДРШКЕ у ставу 4. речи: „до 5. новембра 2020. годинеˮ замењују се речима: „до 25. новембра 2020. годинеˮ.

Члан 2.

Ова уредба ступа на снагу наредног дана од дана објављивања у „Службеном гласнику Републике Србијеˮ.

05 број 110-8277/2020

У Београду, 22. октобра 2020. године

**Влада**

Председник,

**Ана Брнабић,** с.р.